地名: 龍安 (全羅道, 縣（監）)
年: 1668.0

○上御養心閤, 講《心經》。 左參贊宋浚吉講論文義。 宋時烈曰: "臣聞於講官李端夏, 明宗王后, 必以禮服見上云。 明宗之謹嚴, 於禮如此矣。" 端夏曰: "臣之外曾祖沈義謙, 卽 仁順王后之同氣也。 嘗言王后, 白上曰, 年衰之後, 不便於禮服, 願幸嬪御之所云矣。" 浚吉曰: "王后必以禮服見上, 可見明廟禮法之嚴, 后妃鮮有不妬, 而王后之言如此, 聖德之美, 不可勝言。 此乃上所體念者也。" 又曰: "武王聖人也, 必無玩物喪志之害。 而西旅貢獒, 召公作書以戒之。 聞外人皆稱差備, 多聚工匠, 未知信否? 人君宅心正大, 則如此玩好之物, 豈留於心。" 上不答。 上謂時烈曰: "前者筵中, 卿有繼述之說。 旣以此勉子, 則今豈有可去之義乎。" 對曰: "在殿下道理, 必當如此, 故告之耳, 非敢有輔翊之意也。" 上曰: "卿以先王之意, 勉勖寡躬, 而子有所未及知者, 則卿必言於子。 欲卿之留者, 以此也。" 對曰: "殿下果欲繼述先志, 可見有爲之志也。 非必欲爲大叚煩於聽聞者, 卽今國事之日非, 皆出於私之一字。 昔先王下敎曰: ‘廷臣不念國事, 務行套意, 故子亦做私事’, 蓋指公主第宅營搆者也。 若有與子共國, 則主第還撤, 有何難哉。 今殿下, 敦懋聖學, 使淸明在躬, 克去己私, 一以繼述爲心, 則宜依浚吉之言, 盡罷差備雜工, 革內司, 以付有司, 撤主第以遵國制, 從而策勵群工。 則孰不精白一心, 盡力國事乎。 臣之所達, 只此一事, 而他事莫不由是而進。 誠如是也, 草莽之士, 皆思振于王庭, 況臣受恩先朝, 何敢不爲晝竭心力乎。" 浚吉曰: "先王有大有爲之志, 而不幸中道崩殂, 莫非天數, 而天道十年必變。 自先王昇遐, 至今垂十年, 更與時烈, 講論繼述之道, 臣於此實有感焉。 殿下之敎曰: ‘時烈旣以繼述勉子, 則不可徑歸也。’ 在時烈之道, 此正勠力盡忠之秋, 實無可去之義也。 以我國兵力, 固無復讎雪恥之勢, 而時烈之與先王講究者, 殿下必有所未盡知者, 委任時烈, 漸復先王之政, 此其時也。 時烈之去就, 在於今日, 願殿下速定聖志, 以諭之。" 上謂時烈曰: "久處城外, 揆諸事體未妥。 須速入來。" 對曰: "聖敎如此, 臣當量病勢入來, 有何汲汲乎。" 閔鼎重曰: "天時人事, 足可見矣。 若不專心國事, 則亦無可爲。 時烈之言, 亦此意也。 自 上減進御罷雜役, 則諸宮以下, 孰不皆然。 不然則望群下之先行難矣。" 上曰: "人非堯、舜, 安得每事盡善。 若於來會之時, 輔子不逮, 是子所望也。" 鼎重曰: "聖敎至此, 臣民之福也。 持此心以求, 則何事不可做乎。" 李端夏以龍安地民人等決得後, 爲宮家折受爲言, 上曰: "旣爲決給, 則寧有折受之理乎。 言于該曹, 査問禁斷。" 浚吉曰: "臣言折受之弊者數矣, 而未亘蒙允矣, 今於龍安事。 夫允端夏之言, 此時烈進言之效也。" 時烈曰: "殿下若不除去根株, 雖許龍安, 他處必有此弊矣。" 浚吉曰: "此則時烈日後之責也。" 澄進啓曰: "錦叚障衣事, 雖甚微細, 而猶未夬斷, 臣竊慨然。" 上曰: "子意以爲: ‘障衣與章服無異’, 着於公服之內, 亦一章服中物, 似不當禁斷, 故不允矣。" 浚吉曰: "臣固未知其同異也。" 時烈曰: "有意去奢, 則當大布大帛, 躬先儉約, 以率群下。 障衣一事, 雖是小節, 禁之當矣。" 上曰: "然則禁之。" 執義金澄仍達第宅踰制之弊曰: "兵曹判書洪重普廣占家基, 因作大家。 古人云匈奴未滅, 何以家爲。 卽今大臣如此, 小官何責。" 時烈曰: "使宰相不至踰制, 則當自大君駙馬始, 重普之家, 所當先毁也。" 時烈等慨然以繼述爲己任, 屢達於筵席, 而上意因循, 終無奮發振作之志矣。

○上御養心閤, 召對, 講《心經》。 判府事宋時烈亦入侍。 左參贊宋浚吉與時烈講論文義。 訖, 浚吉曰: "道之浩浩, 何處下手? 惟禮有所據依。 此所以橫渠敎人, 必主乎禮也。" 侍講官南二星曰: "近世儒臣金長生以禮學訓誨後進, 故其門下多識禮者, 至今以禮學相傳授。" 戶曹判書閔鼎重曰: "嘗見先正臣李滉所記, 今世朞喪, 未有制服者, 而惟領相家行之云, 其時領相, 卽李浚慶也。 以此觀之, 禮文之備, 惟今世爲然。 雖功緦之喪, 無不制服。" 時烈曰: "臣嘗聞於講官李端夏, 明宗大王持禮甚嚴, 王妃必以章服見上云。 祖宗家法之整肅如此, 此後世子孫之所當則也。" 端夏曰: "臣之外曾祖沈義謙, 卽仁順王后之同氣, 故得聞世傳宮掖之事矣。 王后白上曰: ‘禮服侍上, 有所不便。 願時適嬪御之所。’ 云矣。" 浚吉曰: "王后必以禮服見上, 可見明廟禮法之嚴, 后妃鮮有不妬, 而王后之言如此, 聖德之美, 不可勝言。 此乃上所體念者也。" 又曰: "武王, 聖人也, 必無玩物喪志之害。 而西旅貢獒, 召公作書以戒之。 聞外人皆稱差備, 多聚工匠, 未知信否, 人君宅心正大, 則如此玩好之物, 豈留於心?" 上謂時烈曰: "前者筵中, 卿有繼述之說。 旣以此勉予, 則今豈有可去之義乎?" 對曰: "在殿下道理, 必當如此, 故告之耳, 非敢有輔翊之意也。" 上曰: "卿以先王之意, 勉勖寡躬, 而予有所未及知者, 則卿必言於予。 欲卿之留者, 以此也。" 對曰: "殿下果欲繼述先志, 可見有爲之志也。 非必欲爲大段煩於聽聞者, 卽今國事之日非, 皆出於私之一字。 昔先王下敎曰: ‘廷臣不念國事, 務行私意, 故予亦做私事。’ 蓋指公主第宅營構者也。 若有與予共國者, 則主第還撤, 有何難哉? 今殿下敦懋聖學, 使淸明在躬, 克去己私, 一以繼述爲心, 則宜依浚吉之言, 盡罷差備雜工, 革內司以付有司, 撤主第以遵國制, 從而策勵群工。 則孰不精白一心, 盡力國事乎? 臣之所達, 只此一事, 而他事莫不由是而進。 誠如是也, 草莽之士, 皆思振于王庭, 況臣受恩先朝, 何敢不爲盡竭心力乎?" 浚吉曰: "先王有大有爲之志, 而不幸中道崩殂, 莫非天數, 而天道十年必變。 自先王昇遐, 至今垂十年, 更與時烈講論繼述之道, 臣於此實有感焉。 殿下之敎曰: ‘時烈旣以繼述勉予, 則不可徑歸也。’ 在時烈之道, 此正勠力盡忠之秋, 實無可去之義也。 以我國兵力, 固無復讎雪恥之勢, 而時烈之與先王講究者, 殿下必有所未盡知者, 委任時烈, 漸復先王之政, 此其時也。 時烈之去就, 在於今日, 願殿下速定聖志以諭之。" 上謂時烈曰: "久處城外, 揆諸事體, 未妥。 須速入來。" 對曰: "聖敎如此, 臣當量病勢八來。 有何汲汲乎?" 鼎重曰: "天時、人事, 足可見矣。 若不專心國事, 則亦無可爲。 時烈之言, 亦此意也。 自上減進御罷雜役, 則諸宮以下, 孰不皆然? 不然則望殿下之先行, 難矣。" 上曰: "人非堯、舜, 安得每事盡善? 若於來會之時, 輔予不逮, 是予所望也。" 鼎重曰: "聖敎至此, 臣民之福也。 持此心以求, 則何事不可做乎?" 端夏以龍安地民人等決得後, 爲宮家折受爲言, 上曰: "旣爲決給, 則寧有折受之理乎? 言于該曹, 査問禁斷。" 浚吉曰: "臣言折受之弊者數矣, 而未得蒙允矣, 今於龍安事, 夬允端夏之言, 此時烈進言之效也。" 時烈曰: "殿下若不除去根株, 雖許龍安, 他處必有此弊矣。" 浚吉曰: "此則時烈日後之責也。" 執義金澄進啓曰: "錦段障衣事, 雖甚微細, 而猶未夬斷, 臣竊慨然。" 上曰: "予意以爲, 障衣與章服, 無異着於公服之內, 亦一章服中物, 似不當禁斷。 故不允矣。" 領相鄭太和曰: "障衣之當爲章服, 臣所未曉。" 時烈曰: "有意去奢, 則當大布、大帛, 躬先儉約, 以率群下。 障衣一事, 雖是小節, 禁之當矣。" 上曰: "然則禁之。" 澄仍達第宅踰制之弊曰: "兵曹判書洪重普廣占家基, 因作大家。 古人云: ‘匈奴未滅, 何以家爲。’ 卽今大臣如此, 小官何責?" 時烈曰: "使宰相不至踰制, 則當自大君、駙馬始。 重普之家, 所當先毁也。" 時烈等慨然以繼述之義, 累陳於筵席, 而上意在因循, 終無奮發振作之擧矣。"